b"\n_START_ARTICLE_\nCarter Ashton\n_START_PARAGRAPH_\nCarter David Ashton (s\xc3\xbcndinud 1. aprillil 1991 Winnipegis, Manitobas) on Kanada j\xc3\xa4\xc3\xa4hokim\xc3\xa4ngija, kes m\xc3\xa4ngib KHL-i klubis Riia Dinamo r\xc3\xbcndajana parem\xc3\xa4\xc3\xa4rel._NEWLINE_2014. aastal valis Tampa Bay Lightning ta NHL-i draft\xe2\x80\x8a'\xe2\x80\x8bis 29. valikuna. Enne seda m\xc3\xa4ngis ta Western Hockey League'i klubides. NHL-is tegi ta deb\xc3\xbc\xc3\xbcdi Toronto Maple Leafsi meeskonnas 7. m\xc3\xa4rtsil 2012 m\xc3\xa4ngus Pittsburgh Penguinsi vastu. Ta m\xc3\xa4ngis Maple Leafsis kokku kolmel hooajal, kuid veetis suurema osa ajast American Hockey League'i klubides._NEWLINE_2015. aastal suundus ta KHL-i, liitudes Ni\xc5\xbeni Novgorodi Torpedoga, kus m\xc3\xa4ngis kaks hooaega. Hooajal 2017\xe2\x80\x9318 m\xc3\xa4ngis ta Toljatti Ladas ja hooajal 2018\xe2\x80\x9319 T\xc5\xa1erepovetsi Severstalis. 2019. aastal liitus ta Riia Dinamoga._NEWLINE_2011. aastal v\xc3\xb5itis ta Kanada kuni 20-aastate koondisega juunioride maailmameistriv\xc3\xb5istlustel h\xc3\xb5bemedali._NEWLINE_Tema isa Brent Ashton m\xc3\xa4ngis NHL-is aastatel 1979\xe2\x80\x931993 kokku kaheksa klubi meeskonnas."